শম্ভু মিত্র
শম্ভু মিত্রের জন্ম কলকাতার ভবানীপুর অঞ্চলে মাতামহ ডাঃ আদিনাথ বসুর গৃহে। তাঁর পিতার নাম শরৎকুমার বসু ও মাতার নাম শতদলবাসিনী দেবী। শম্ভু মিত্রের পৈতৃক নিবাস ছিল হুগলি জেলার কলাছাড়া গ্রামে। বালিগঞ্জ গভর্নমেন্ট স্কুলে বিদ্যালয় শিক্ষা সমাপ্ত করে ভরতি হন সেন্ট জেভিয়ার্স কলেজে। তবে কলেজের পাঠ সমাপ্ত করেননি। ১৯৩৯ সালে রংমহলে যোগদানের মাধ্যমে বাণিজ্যিক নাট্যমঞ্চে তাঁর পদার্পণ। পরে যোগ দিয়েছিলেন মিনার্ভায়। নাট্যনিকেতনে "কালিন্দী" নাটকে অভিনয়ের সূত্রে সেযুগের কিংবদন্তি নাট্যব্যক্তিত্ব শিশিরকুমার ভাদুড়ীর সঙ্গে আলাপ হয়। পরবর্তীকালে শিশিরকুমার ভাদুড়ীর প্রযোজনায় "আলমগীর" নাটকে অভিনয়ও করেছিলেন। কিন্তু এই সময় থেকেই শিশিরকুমারের থেকে আলাদা সম্পূর্ণ নিজস্ব এক নাট্যঘরানা তৈরিতে উদ্যোগী হন শম্ভু মিত্র।
বিমলমিত্র
বিমলমিত্রের জন্ম অষ্টম শতাব্দীতে পশ্চিম ভারতের হস্তীস্থল আন্মক শহরে হয়। তাঁর পিতার নাম ছিল সুখচক্র ও মাতার নাম ছিল আত্মপ্রকাশ। তিনি বুদ্ধগয়ায় লীলাবজ্র ও বুদ্ধগুহ্যের নিকট হতে বৌদ্ধ ধর্মে শিক্ষা লাভ করেন। বুদ্ধগয়াতে তিনি গুহ্যগর্ভতন্ত্র সম্বন্ধে বেশ কিছু টীকা রচনা করেন। এরপর তিনি চীনে গমন করে শ্রী সিংহের নিকট কুড়ি বছর শিক্ষা লাভ করেন। এই সময় তিনি তাঁর বুদ্ধগয়ার সতীর্থ জ্ঞানসূত্রের নিকটে শিক্ষালাভ করেন।